196 



stor er den Gjæld, hvori alle Landets Entomologer staae 

 til gamle Drewsen, hans Frue og Familie. 



Men naar Strandmøllen saaledes i mange Aar har 

 været et Slags Hjem for Entomologer, saa var Grunden 

 dertil vel nærmest, at Eieren var Landets ældste Entomolog, 

 som fra sin Ungdom af havde havt et aabent Blik for 

 Naturen og dens Herlighed, og som i sit Hjem først 

 paa Skodsborg, senere paa selve Strandmøllen, havde 

 anlagt en rig Samling først af Fugle senere af Insekter. 

 Ligesom i forrige Aars Slutning Frederiksdal, hvor 

 Danmarks berømteste Zoolog, Linnés Samtidige og en 

 Smule Rival, O. F. Müller gjorde sine Indsamlinger af 

 Insekter, Midder, Smaakrebs og Orme, og Sorgenfri, 

 hvorfra Prins Christian (det er den senere Kong Chri- 

 stian VIII) havde sin ikke ubetydelige Samling af danske 

 Biller, vare Zoologiens classiske Jordbund, saaledes blev 

 nu Strandmøllen med Dyrehaven fra Trediverne til over 

 Midten af dette Aarhundrede det bedst kjendte og flittigst 

 undersøgte Sted for Insekter, ikke blot i Omegnen af 

 Kjøbenhavn, men i hele Landet. Localiteter som »Bølle- 

 mosen« (der rigtignok den Gang saa aldeles forskjellig 

 ud fra nu til Dags), »Patrobus-Hullet«, hvor Patrobus 

 septentrionalis var fundet (jeg fandt den aldrig), »Strand- 

 mølleskrænterne«, hvor man kunde, naar man var helaig, 

 finde Dianous cærulescens, Bembidium brunnipes etc. 

 etc., besøgtes atter og atter, og gav de just ikke altid 

 de søgte Dyr, saa fandt man mange andre, om ikke 

 slet saa gode Biller. Dog man behøvede ikke at forlade 

 Strandmøllens Grund for at gjøre rige Indsamlinger; 

 thi MøUedammen og Havens Kanaler vare rige paa 

 Vandinsekter, og i Stakkehaven ved Foden af de -store 

 Halmstakke var et rigt Insektliv, saa det myldrede med 

 Dyr paa de udbredte Insektklæder. Og saa var der 

 »Klækkehuset«, hvor Drewsen havde ladet mange Læs 

 gammelt, ormstukket Brænde og Stød eller hele Træer 



